Arbeiðs- og brunaeftirlitið viðgerð tilbúgvingarætlanir viðvíkjandi eldhættisligum virksemi og stórum uttandura tiltøkum, har ið nógv fólk savnast. Tað er tó altíð, viðkomandi kommunali myndugleikin, ið viðgerð málið fyrst. Til uttandura tiltøk, har ið nógv fólk møtast, kann Arbeiðs- og brunaeftirlitið gera av, at ætlanir verða sett í verk til tess at fyribyrgja eldvanda, eldspjaðing ella spreinging, ella til tryggingar av fullgóðum rýmingar-, bjargingar- og sløkkingarmøguleikum, um eldur skuldi komið í ella um óhapp skuldi staðið av vandamiklum evnum. Arbeiðs- og brunaeftirlitið kann eisini gera av, at tá tiltøk eru, skal vaktarhald vera, sum kommunan stendur fyri, og sum fyriskiparin skal gjalda fyri eftir taksti, sum kommuna ásetir. Tann, sum hevur vaktarhald, skal hava hóskandi samleikaprógv, og kann vera til staðar uttan rættarúrskurð.